
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 419 

26 Μαρτίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ωραρίου εργασίας προσωπικού, Υπηρε¬ 
σιών του Υπουργείου Ανάπτυξης. 1 

Συμπλήρωση της υπ’ αριθμ. 30172/7.2.2007 υπουργι¬ 
κής απόφασης «Εκτακτη οικονομική ενίσχυση σε 
ανέργους των Νομών ΞΑΝΘΗΣ, ΚΟΖΑΝΗΣ και ΑΙ¬ 
ΤΩΛΟΑΚΑΡΝΑΝΙΑΣ». 2 


Τροποποίηση της υπ’ αριθμ. 33073/15.3.1969 κοινής 
υπουργικής απόφασης (ΦΕΚ Β' 205) «περί εγκρί- 
σεως του Κανονισμού του εν Θεσσαλονίκη Ινστι¬ 
τούτου Δημοσίου Διεθνούς Δικαίου και Διεθνών 


Σχέσεων». 3 

Προσόντα, δικαιολογητικά και διαδικασία πρόσλη¬ 
ψης Ειδικών Φρουρών. 4 

ΑΠΟΦΑΣΕΙ Σ 

Αριθμ. Β1-1255 (1) 

Καθορισμός ωραρίου εργασίας προσωπικού, 
Υπηρεσιών του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 


1) Του ν. 1558/1985 (ΦΕΚ 137/Α/1985) «Κυβέρνηση και 
τα κυβερνητικά όργανα», όπως ισχύει κωδικοποιημένο 
με το π.δ. 63/2005 (Α 98) «Κώδικας Νομοθεσίας για την 
Κυβέρνηση και τα κυβερνητικά όργανα». 

2) Του π.δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου, στο Υπουργείο Ανάπτυξης», 
όπως ισχύει μετά την έκδοση του π.δ. 122/2004 (ΦΕΚ 
85/Α/2004). 

3) Τις διατάξεις του π.δ. 59/1996 «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός των αρμοδιοτήτων της» (ΦΕΚ 51/Α/18.3.1996). 

4) Τις διατάξεις του π.δ. 197/1997 «Σύσταση Γενικής 
Γ ραμματείας Καταναλωτή και καθορισμός των αρμο¬ 
διοτήτων της» (ΦΕΚ 156/Α/30.7.1997). 

5) Του π.δ. 121/2004 «Διορισμός Υπουργών και Υφυ¬ 
πουργών (ΦΕΚ 84/Α/2004). 

6) Το υπ’ αριθμ. Β1-922/14.2.2007 έγγραφο της Γενικής 
Γ ραμματείας Εμπορίου. 


7) Την υπ’ αριθμ. ΔΙΑΔΠ/Γ2γ/4591/21.2.2007 απόφαση 
του Υπουργού Εσωτερικών Δημόσιας Διοίκησης και 
Αποκέντρωσης, «Μεταβίβαση στον Υπουργό Ανάπτυξης 
της αρμοδιότητας για τον καθορισμό του ωραρίου ερ¬ 
γασίας του προσωπικού για τον έλεγχο της αγοράς». 

8) Τις υπηρεσιακές ανάγκες του Υπουργείου Ανά¬ 
πτυξης, για την διενέργεια ελέγχου της αγοράς προς 
αποφυγή αθέμιτων πρακτικών κατά την άσκηση των 
διαφόρων εμπορικών πράξεων, καθ’ όλη τη διάρκεια του 
εικοσιτετραώρου και καθ’ όλες τις ημέρες της εβδομά- 
δος συμπεριλαμβανομένων και των αργιών. 

Ορίζουμε όπως οι υπάλληλοι της Γ ενικής Γ ραμματείας 
Καταναλωτή, που δραστηριοποιούνται στον έλεγχο της 
αγοράς στα συνεργεία ελέγχου που συγκροτούνται από 
τις Διευθύνσεις Πολιτικής Καταναλωτή, Προστασίας 
Καταναλωτή και Τεχνικού Ελέγχου, θα απασχολούνται 
καθημερινά μέσα στα καθοριζόμενα όρια που προβλέ¬ 
πουν οι ισχύουσες διατάξεις περί ωραρίου εργασίας 
στις υπηρεσίες τους, καθώς και σε οποιεσδήποτε ώρες 
του εικοσιτετραώρου, τα Σαββατοκύριακα και τις αργί¬ 
ες, εφόσον οι υπηρεσιακές ανάγκες το επιβάλλουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. 30586 (2) 

Συμπλήρωση της υπ’ αριθμ. 30172/7.2.2007 υπουργικής 

απόφασης «Εκτακτη οικονομική ενίσχυση σε ανέρ¬ 
γους των Νομών ΞΑΝΘΗΣ, ΚΟΖΑΝΗΣ και ΑΙΤΩΛΟ¬ 
ΑΚΑΡΝΑΝΙΑΣ». 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (Φ.Ε.Κ. 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (Φ.Ε.Κ. 163/Α'). 

3. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις». 

4. Τις διατάξεις του άρθρου 46 του ν.δ. 2698/1953, 
όπως συμπληρώθηκε με το άρθρο 38 του ν. 2224/1994. 

5. Την υπ’ αριθμ. 141/2/16.1.2007 απόφαση του Δ.Σ. του 
Ο.Α.Ε.Δ., που μας διαβιβάσθηκε από τον Ο.Α.Ε.Δ. με το 
υπ’ αριθμ. Β102280/19.1.2007 έγγραφό του. 

6. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Φ.Ε.Κ. 501/Β/19.4.2006). 

7. Την υπ’ αριθμ. 30172/7.2.2007 υπουργική απόφαση 
(Φ.Ε.Κ.188/Β/14.2.2007) «Εκτακτη οικονομική ενίσχυση σε 
ανέργους των Νομών ΞΑΝΘΗΣ, ΚΟΖΑΝΗΣ και ΑΙΤΩΛΟ¬ 
ΑΚΑΡΝΑΝΙΑΣ». 

8. Την υπ’ αριθμ. 837/15/20.3.2007 απόφαση του Δ.Σ. του 
Ο.Α.Ε.Δ. (αριθμ. Συνεδρ. 15/20.3.2007), που μας διαβιβά¬ 
σθηκε από τον Ο.Α.Ε.Δ. με το υπ’ αριθμ. Β111204/22.3.2007 
έγγραφό του. 

9. Το γεγονός ότι από τις διατάξεις της παρούσας υπουρ¬ 
γικής απόφασης δεν προκαλείται δαπάνη σε βάρος του 
Κρατικού προϋπολογισμού και ως εκ τούτου δεν εμπίπτει 
στις διατάξεις της παρ. 3 του άρθρου 22 του ν. 2362/1995 
(περί Δημοσίου Λογιστικού), αποφασίζουμε: 

Τη συμπλήρωση της υπ’ αριθμ. 30172/7.2.2007 υπουρ¬ 
γικής απόφασης, όσον αφορά την περίπτωση δ της 
παραγράφου Α (Να είναι άνεργοι και μη επιδοτούμενοι 
κατά την ημερομηνία της καταβολής) ως εξής: 

«ή να είναι άνεργοι και μη επιδοτούμενοι κατά την 
ημερομηνία υποβολής της αίτησης ήτοι κατά το χρονικό 
διάστημα από 1.10. έως 20.12.2006». 

Κατά τα λοιπά ισχύουν όσα ορίζονται στην παραπάνω 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 33859 (3) 

Τροποποίηση της υπ’ αριθμ. 33073/15.3.1969 κοινής 
υπουργικής απόφασης (ΦΕΚ Β' 205) «περί εγκρίσε- 
ως του Κανονισμού του εν Θεσσαλονίκη Ινστιτούτου 
Δημοσίου Διεθνούς Δικαίου και Διεθνών Σχέσεων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 7 του ν.δ. 4561/1966 (ΦΕΚ Β'204) «περί 
ιδρύσεως εν Θεσσαλονίκη Ινστιτούτου Δημοσίου Διε¬ 
θνούς Δικαίου και Διεθνών Σχέσεων», όπως ισχύει β) 
του άρθρου 1 και 3 της κοινής υπουργικής απόφασης 
υπ’ αριθμ. 33073/15.3.1969 (ΦΕΚ Β' 205). 

2. Το έγγραφο υπ’ αριθμ. 968/12.12.2005 του Προέδρου 
του Δ.Σ. του Ινστιτούτου Δημοσίου Διεθνούς Δικαίου και 
Διεθνών Σχέσεων Θεσσαλονίκης. 

3. Την ανάγκη τροποποίησης της κοινής υπουργικής 
απόφασης υπ’ αριθμ. 33073/1969. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


1. Την αντικατάσταση της περίπτωσης ζ’ της παρ. 1 
του άρθρου 1 της υπ’ αριθμ. 33073/15.3.1969 (ΦΕΚ Β'205) 
κοινής υπουργικής απόφασης ως εξής: 

«ζ) Δια την παροχή υπηρεσιών, πληροφοριών και ενη- 
μερώσεως εν γένει των Ελληνικών Αρχών, νομοθετικών, 
δικαστικών, διοικητικών καθώς και ιδιωτών επί θεμάτων 
διεθνούς δημοσίου δικαίου και διεθνών σχέσεων». 

2. Την αντικατάσταση της παρ. 4 του άρθρου 3 της υπ’ 
αριθμ. 33073/15.3.1969 (ΦΕΚ Β' 205) κοινής υπουργικής 
απόφασης ως εξής: 

«Οι πληροφορίες περί του Διεθνούς Δημοσίου Δικαίου 
και του ως άνω αλλοδαπού και κοινοτικού δικαίου προς 
δικηγόρους και συμβολαιογράφους και προς διεθνή ή 
αλλοδαπά δικαστήρια και αρχές, καθώς και προς ιδι¬ 
ώτες, παρέχονται με πληρωμή, το ποσό της οποίας 
καθορίζεται για κάθε περίπτωση από τον Πρόεδρο του 
Διοικητικού Συμβουλίου μετά από εισήγηση του Διευθυ¬ 
ντή του Ινστιτούτου ανάλογα με την σπουδαιότητα των 
ζητουμένων πληροφοριών και των αναγκαίων εξόδων» 

3. Την κατάργηση της παραγράφου 5 του άρθρου 3 
της υπ’ αριθμ. 33073/15.3.1969 (ΦΕΚ Β'205) κοινής υπουρ¬ 
γικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΟΝ ΕΞΩΤΕΡΙΚΩΝ 

Γ. ΑΛΟΓΟΣΚΟΥΦΗΣ Θ. ΜΠΑΚΟΓΙΑΝΝΗ 

ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 
-♦- 

Αριθμ. 7002/12/1-ι' (4) 

Προσόντα, δικαιολογητικά και διαδικασία 
πρόσληψης Ειδικών Φρουρών. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 9 παράγραφος 6 του 
ν. 2734/1999 «Εκδιδόμενα με αμοιβή πρόσωπα και άλ¬ 
λες διατάξεις» (Α'/161), όπως αντικαταστάθηκε με την 
παράγραφο 1 του δεύτερου άρθρου του ν. 3547/2007 
(Α767). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο μόνο του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α'/98). 

3. Τις διατάξεις του άρθρου 2 του ν. 2993/2002 «Τροπο¬ 
ποίηση διατάξεων του Κώδικα Οργανισμού Δικαστηρίων 
και κατάστασης δικαστικών λειτουργών (κ.ν. 1756/1988) 
και του Κώδικα Δικαστικών Υπαλλήλων (κ.ν. 2812/2000) 
και άλλες διατάξεις» (Α'/58). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Προσόντα - Προϋποθέσεις 

1. Ως Ειδικοί Φρουροί προσλαμβάνονται με σύστη¬ 
μα αντικειμενικών κριτηρίων (μόρια) Έλληνες πολίτες 

(άνδρες και γυναίκες) για κάλυψη κενών οργανικών θέ¬ 
σεων, οι οποίοι συγκεντρώνουν τα ακόλουθα προσόντα 
και προϋποθέσεις: 

α. Να είναι απόφοιτοι Λυκείου ή άλλης ισότιμης Σχο¬ 
λής Εσωτερικού ή Εξωτερικού. 

Από τον αριθμό των προσλαμβανομένων ποσοστό 
80% καλύπτεται από υποψηφίους που κατέχουν οποι- 
ονδήποτε απολυτήριο τίτλο όλων των τύπων Λυκείου, 
με εξαίρεση εκείνους του Α' Κύκλου Σπουδών Τεχνι¬ 
κής Επαγγελματικής Εκπαίδευσης (Τ.Ε.Ε.), των Τεχνικών 
Επαγγελματικών Σχολών (Τ.Ε.Σ.) και των Σχολών Ο.Α.Ε.Δ. 
Το υπόλοιπο ποσοστό 20% καλύπτεται από υποψηφίους 
που κατέχουν απολυτήριο τίτλο Ενιαίου Πολυκλαδικού 
Λυκείου (Ε.Π.Λ.) κλάδου σπουδών που δεν αντιστοιχεί 
σε δέσμη ή πτυχίο Τεχνικού Επαγγελματικού Λυκεί¬ 
ου (Τ.Ε.Λ.) ή πτυχίο Τεχνικής Επαγγελματικής Εκπαί¬ 
δευσης (Τ.Ε.Ε.) Β' Κύκλου Σπουδών. Σε περίπτωση που 
οι θέσεις των προσλαμβανομένων με τίτλο σπουδών 
μιας κατηγορίας υποψηφίων δεν καλύπτονται, οι κενές 
θέσεις συμπληρώνονται από υποψηφίους της άλλης 
κατηγορίας. 

β. Να μην υπερβαίνουν το 28ο έτος της ηλικίας τους. 
Για το υπολογισμό της ηλικίας των υποψηφίων, ως 
ημερομηνία γέννησης θεωρείται η 31η Δεκεμβρίου του 
έτους γέννησης. 

γ. Να έχουν υγεία και άρτια σωματική διάπλαση δι- 
απιστούμενη από την αρμόδια Υγειονομική Επιτροπή 
Κατάταξης, σύμφωνα με τις ισχύουσες διατάξεις για 
τη σωματική ικανότητα των υποψηφίων δοκίμων αστυ¬ 
φυλάκων. 

δ. Να έχουν σωματικά, ψυχικά και διανοητικά προσό¬ 
ντα ανταποκρινόμενα στις απαιτήσεις του αστυνομικού 
έργου. 

ε. Να έχουν ανάστημα τουλάχιστον 1,70 μ. χωρίς υπο¬ 
δήματα. 

στ. Να έχουν πίστη στο Σύνταγμα, αφοσίωση στην 
Πατρίδα και να μην πρεσβεύουν θρησκευτικές δοξασίες 
που εμποδίζουν την εκτέλεση των καθηκόντων τους. 

ζ. Οι άνδρες να έχουν εκπληρώσει τις στρατιωτικές 
τους υποχρεώσεις κατά το χρόνο υποβολής της αί¬ 
τησης πρόσληψης. Δεν θεωρείται ότι εκπλήρωσε τις 
στρατιωτικές του υποχρεώσεις ο υποψήφιος που έχει 
απαλλαγεί νόμιμα από αυτές. 

η. Να μην έχουν καταδικασθεί, έστω και με οριστική 
απόφαση, για τέλεση ή απόπειρα κακουργήματος ή των 
εγκλημάτων ανυποταξίας, λιποταξίας, προσβολών του 
πολιτεύματος, προδοσίας της χώρας, προσβολών κατά 
της πολιτειακής εξουσίας, κατά της ελεύθερης άσκησης 
των πολιτικών δικαιωμάτων, παραχάραξης, κιβδηλείας, 
πλαστογραφίας, ψευδορκίας, ψευδούς καταμήνυσης, 
ψευδούς ανώμοτης κατάθεσης, απιστίας περί την υπη¬ 
ρεσία, παράβασης καθήκοντος, ανθρωποκτονίας εκτός 
της προερχόμενης από αμέλεια, κατά της γενετήσιας 
ελευθερίας και οικονομικής εκμετάλλευσης της γενετή¬ 
σιας ζωής, συκοφαντικής δυσφήμισης, κλοπής, υπεξαί¬ 
ρεσης, εκβίασης, απάτης, απιστίας, επαιτείας, αλητείας, 
δωροδοκίας, καταπίεσης, ναρκωτικών, ζωοκλοπής, ζω¬ 
οκτονίας, περί αλλοδαπών, λαθρεμπορίας ή οποιοσδή¬ 
ποτε άλλου εγκλήματος από δόλο τελεσθέντος, για το 
οποίο επιβλήθηκε ποινή φυλάκισης τουλάχιστον τριών 
μηνών. 

Υποψήφιοι, οι οποίοι έχουν παραπεμφθεί σε δίκη για 
κάποιο από τα ανωτέρω αδικήματα, μπορούν να συμμε- 


τάσχουν στις εξετάσεις, αλλά δεν προσλαμβάνονται, αν, 
μέχρι το χρόνο έκδοσης της διαταγής πρόσληψης, δεν 
έχει εκδοθεί αμετάκλητη αθωωτική απόφαση. 

Ο όρος καταδίκη περιλαμβάνει και την καταδίκη σε 
ποινικό σωφρονισμό για τα παραπάνω εγκλήματα. 

θ. Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για τη στέρησή τους. 

ι. Να μην έχουν τεθεί σε δικαστική συμπαράσταση 
(άρθρο 1666 Α.Κ.). 

2. Πρόσθετα προσόντα και προϋποθέσεις αποτε¬ 
λούν: 

α. Η γνώση ξένης γλώσσας. 

β. Η εκπλήρωση των στρατιωτικών υποχρεώσεων, 
κατά προτίμηση ως εφέδρων αξιωματικών ή σε ειδικές 
δυνάμεις των Ενόπλων Δυνάμεων ή ως εθελοντών πε¬ 
νταετούς υποχρέωσης. 

γ. Ο υποψήφιος να είναι τέκνο προσωπικού της Ελ¬ 
ληνικής Αστυνομίας, που έχει δολοφονηθεί ή τραυμα- 
τισθεί θανάσιμα κατά την εκτέλεση του καθήκοντος 
και εξαιτίας αυτού. 

δ. Η κατοχή άδειας οδήγησης μοτοποδηλάτου ή μο¬ 
τοσικλέτας ή αυτοκινήτου. 

ε. Η κατοχή πτυχίου δημόσιου Ι.Ε.Κ. ειδικότητας «Στέ¬ 
λεχος Υπηρεσιών Ασφαλείας». 

στ. Ο υποψήφιος να είναι γονέας ή τέκνο πολύτεκνης 
ή τρίτεκνης οικογένειας. 

Άρθρο 2 
Προκήρυξη 

1. Η πρόσληψη των Ειδικών Φρουρών γίνεται μετά από 
προκήρυξη του Αρχηγού της Ελληνικής Αστυνομίας. 

2. Στην προκήρυξη ορίζονται: 

α. Ο αριθμός των προσλαμβανομένων. 
β. Τα απαιτούμενα προσόντα, 
γ. Τα απαιτούμενα δικαιολογητικά, ο χρόνος και ο 
τρόπος υποβολής τους, καθώς και η διαδικασία της πρό¬ 
σληψής τους και κάθε άλλη αναγκαία λεπτομέρεια. 

δ. Η διαδικασία διενέργειας των προκαταρκτικών εξε¬ 
τάσεων. 

ε. Η δυνατότητα μονιμοποίησης και απόλυσής τους. 

3. Η προκήρυξη αποστέλλεται στις Υπηρεσίες της 
Ελληνικής Αστυνομίας, στα Επιτελεία των Κλάδων των 
Ενόπλων Δυνάμεων, στα μέσα μαζικής ενημέρωσης, 
στον ημερήσιο τύπο, στις Νομαρχιακές Αυτοδιοικήσεις 
και καταχωρίζεται στην ιστοσελίδα του Υπουργείου 
Δημοσίας Τάξεως νννννν.γόΐ.ρη για την όσο το δυνατόν 
ευρύτερη ενημέρωση των ενδιαφερομένων. 

Αρθρο 3 

Δικαιολογητικά υποψηφίων 

1. Οι ιδιώτες, που επιθυμούν να προσληφθούν ως Ει¬ 
δικοί Φρουροί, υποβάλλουν, μέσα στην προθεσμία που 
ορίζει η προκήρυξη, τα εξής δικαιολογητικά: 
α. Αίτηση συμμετοχής με φωτογραφία, 
β. Επικυρωμένο φωτοαντίγραφο του Αστυνομικού 
Δελτίου Ταυτότητας. 

Σε περίπτωση που στοιχεία του Αστυνομικού δελτί¬ 
ου Ταυτότητας έχουν μεταβληθεί, αυτά δηλώνονται με 
υπεύθυνη δήλωση. 

γ. Επικυρωμένο φωτοαντίγραφο Τίτλου Σπουδών - Απο¬ 
λυτηρίου Λυκείου. 

Οι κάτοχοι ισότιμων τίτλων σπουδών σχολικών μο¬ 
νάδων αλλοδαπής, πρέπει να συνυποβάλλουν βεβαίωση 
ισοτιμίας από την αρμόδια Υπηρεσία του Υπουργείου 
Εθνικής Παιδείας και Θρησκευμάτων με αντιστοιχία 
βαθμολογίας. 

δ. Υπεύθυνη δήλωση του ν. 1599/1986, ότι συγκεντρώ¬ 
νουν τα προσόντα και τις προϋποθέσεις που αναφέ- 
ρονται στις περιπτώσεις γ' έως και ι' της παραγράφου 
1 του άρθρου 1 της παρούσης και οι άνδρες ότι έχουν 
εκπληρώσει τις στρατιωτικές τους υποχρεώσεις. 

2. Επιπλέον, οι υποψήφιοι που κατέχουν τα πρόσθετα 
προσόντα της παραγράφου 2 του άρθρου 1 υποβάλλουν 
κατά περίπτωση: 

α. Επικυρωμένο φωτοαντίγραφο Πτυχίου Δημοσίου 
Ι.Ε.Κ. ειδικότητας «Στέλεχος Υπηρεσιών ασφαλείας». 

β. Πιστοποιητικό Στρατολογικής Κατάστασης Τύπου 
Α', από το οποίο να προκύπτει ότι υπηρέτησαν μέχρι και 
την απόλυσή τους ως έφεδροι Αξιωματικοί ή σε Ειδικές 
Δυνάμεις ή ως εθελοντές δετούς υποχρέωσης (Ε.Π.Υ.) 
στις Ένοπλες Δυνάμεις. 

γ. Υπεύθυνη δήλωση του ν. 1599/1986 ότι είναι τέκνα 
προσωπικού της Ελληνικής Αστυνομίας, που δολοφο¬ 
νήθηκε ή τραυματίσθηκε θανάσιμα κατά την εκτέλεση 
του καθήκοντος και εξαιτίας αυτού. 

δ. Επικυρωμένο φωτοαντίγραφο πιστοποιητικού ή πτυ¬ 
χίου αγγλικής, γαλλικής, γερμανικής ή ιταλικής γλώσσας 
επιπέδου τουλάχιστον καλής γνώσης, σύμφωνα με τα 
οριζόμενα στο άρθρο 28 του π.δ/τος 50/2001 (Α'/39), 
όπως ισχύει κάθε φορά, συνοδευόμενα απαραιτήτως 
από επίσημη μετάφραση. 

ε. Επικυρωμένο φωτοαντίγραφο της κατεχόμενης 
άδειας οδήγησης (μοτοποδηλάτου, μοτοσικλέτας ή 
αυτοκινήτου). 

στ. Βεβαίωση του οικείου Συλλόγου Πολυτέκνων ή 
όπου δεν υπάρχει του οικείου Ταμείου Πρόνοιας και 
Προστασίας Πολυτέκνων, θεωρημένη από την Ανωτάτη 
Συνομοσπονδία Πολυτέκνων Ελλάδας. 

ζ. Πιστοποιητικό οικογενειακής κατάστασης, εάν ο υπο¬ 
ψήφιος είναι γονέας ή τέκνο τρίτεκνης οικογένειας, ή ο 
υποψήφιος είναι έγγαμος με παιδιά ή τελεί εν διαστάσει 
ή χηρεία. Η αναζήτηση γίνεται αυτεπάγγελτα από τις 
Διευθύνσεις Αστυνομίας ή Αστυνομικές Διευθύνσεις κατ’ 
εφαρμογή των διατάξεων της υπ’ αριθμ. ΔΙΑΔΠ/Α/18532 
από 18.8.2006 (Β71309) απόφασης του Υπουργού Εσωτε¬ 
ρικών Δημόσιας Διοίκησης και Αποκέντρωσης, για όσους 
υποψηφίους σημειώσουν κατά την υποβολή των προα- 
παιτούμενων δικαιολογητικών, στην ένδειξη της αίτησης 
συμμετοχής, το Δήμο στον οποίο έχουν οικογενειακή 
μερίδα καθώς και το Δήμο στον οποίο έχουν οικογενει¬ 
ακή μερίδα τα τυχόν ετεροθαλή τους αδέλφια. 

3. Οι υποψήφιοι που καλούνται για πρόσληψη, υπο¬ 
βάλουν στις Υπηρεσίες που είχαν καταθέσει αρχικά τα 
δικαιολογητικά για τη συμμετοχή τους στο διαγωνισμό, 
υπεύθυνη δήλωση του ν. 1599/1986 ότι δεν έχουν παρα- 
πεμφθεί σε ποινική δίκη για τα αναφερόμενα αδικήμα¬ 
τα στο άρθρο 1 παρ. 1 της παρούσης απόφασης, κατ’ 
εφαρμογή της υπ’ αριθμ. 11726 από 9.6.2005 απόφασης 
των Υπουργών Εσωτερικών, Δημόσιας Διοίκησης και 
Αποκέντρωσης και Δικαιοσύνης (Β7838). 

4. Οι Διευθύνσεις Αστυνομίας ή οι Αστυνομικές Διευ¬ 
θύνσεις αναζητούν αυτεπάγγελτα για τους υποψηφίους 
που καλούνται τελικά για πρόσληψη τα εξής δικαιολο- 
γητικά: 


α. Αντίγραφο Ποινικού Μητρώου δικαστικής χρήσης, 
κατ’ εφαρμογή της υπ’ αριθμ. 2458 από 22.2.2005 από¬ 
φασης των Υπουργών Εσωτερικών, Δημόσιας Διοίκη¬ 
σης και Αποκέντρωσης και Δικαιοσύνης (Β7267), όπως 
τροποποιήθηκε με την υπ’ αριθμ. 92605 από 20.9.2005 
όμοια (Β71334). 

β. Πιστοποιητικό Στρατολογικής Κατάστασης Τύπου Α' 
μόνο για τους άνδρες, που δεν εμπίπτουν στο άρθρο 3 
παράγραφος 2 εδάφιο β' της παρούσης απόφασης κατ’ 
εφαρμογή της υπ’ αριθμ. ΔΙΑΔΠ/Α/5482 από 28.3.2005 
απόφασης των Υπουργών Εσωτερικών, Δημόσιας Διοί¬ 
κησης και Αποκέντρωσης και Εθνικής Άμυνας (Β'/400) 
και της υπ’ αριθμ. ΔΙΑΔΠ/Α/6084 από 19.4.2005 εγκυκλί¬ 
ου του ΥΠ.ΕΣ.Δ.Δ.Α., για όσους υποψηφίους δηλώσουν 
- σημειώσουν κατά την υποβολή των προαπαιτούμενων 
δικαιολογητικών, στην ένδειξη της αίτησης συμμετοχής, 
ότι επιθυμούν την ως άνω αυτεπάγγελτη αναζήτηση. 

Άρθρο 4 

Υποβολή και έλεγχος δικαιολογητικών 

1. Οι υποψήφιοι υποβάλουν αυτοπροσώπως στα Αστυ¬ 
νομικά Τμήματα του τόπου κατοικίας τους τα δικαιο- 
λογητικά του άρθρου 3 παράγραφοι 1 και 2, μέσα στην 
προθεσμία που ορίζει η προκήρυξη. Μετά την ημερομη¬ 
νία αυτή, δεν γίνονται δεκτές αιτήσεις συμμετοχής. 

2. Ο Διοικητής του Αστυνομικού Τμήματος ή άλλος 
Αξιωματικός, που ορίζεται για την παραλαβή των δικαι- 
ολογητικών, προβαίνει στις ακόλουθες ενέργειες: 

α. Παραδίδει στους υποψηφίους ένα έντυπο αίτησης 
και οι υποψήφιοι υποχρεούνται να τη συντάξουν ιδιοχεί- 
ρως και να την προσκομίσουν μαζί με τα προβλεπόμενα 
δικαιολογητικά. 

β. Ελέγχει τα στοιχεία που σημείωσαν οι υποψήφιοι 
στην αίτησή τους, μεριμνά για την ορθή συμπλήρωση 
αυτών, καθώς και για την ακρίβεια, την πληρότητα και 
εγκυρότητα των δικαιολογητικών που προσκομίζουν 
οι υποψήφιοι. 

γ. Μετράει το ανάστημα κάθε υποψηφίου και συντάσ¬ 
σει σχετική βεβαίωση στο έντυπο της αίτησης. 

δ. Υπογράφει ως παραλαβών και θέτει το ονοματε¬ 
πώνυμο και το βαθμό του κάτω από την ημερομηνία 
της αίτησης. 

ε. Επιστρέφει, χωρίς άλλη διατύπωση, τα δικαιολογη- 
τικά στους υποψηφίους που δεν έχουν το απαιτούμενο 
ανάστημα ή στερούνται κάποιου από τα προσόντα και 
τις προϋποθέσεις της παραγράφου 1 άρθρου 1 της πα¬ 
ρούσης, πλην της αίτησης συμμετοχής. 

στ. Σε περίπτωση που ο υποψήφιος αμφισβητεί το 
ύψος που βεβαιώθηκε, υποβάλλει αυθημερόν στο ίδιο 
Αστυνομικό Τμήμα αίτηση για νέα αναστημομέτρηση. 
Ο αρμόδιος για την παραλαβή των δικαιολογητικών 
αξιωματικός του Αστυνομικού Τμήματος υποβάλλει τα 
δικαιολογητικά και τη βεβαίωση αναστημομέτρησης 
στη Διεύθυνση Αστυνομίας ή Αστυνομική Διεύθυνση, με 
μέριμνα της οποίας διενεργείται νέα αναστημομέτρηση 
για την άρση της αμφισβήτησης. 

ζ. Υποβάλλει τα ανωτέρω δικαιολογητικά την επομένη 
της παραλαβής στην Προϊσταμένη Υπηρεσία επιπέδου 
Αστυνομικής Διεύθυνσης, τηρώντας στο αρχείο της Υπη¬ 
ρεσίας του φωτοτυπίες των αιτήσεων συμμετοχής. 

3. Οι Διευθύνσεις Αστυνομίας ή Αστυνομικές Διευ¬ 
θύνσεις ελέγχουν τα δικαιολογητικά, μεριμνούν για τη 
συμπλήρωση ή διόρθωση τυχόν ελλείψεων και σφαλμά- 

των και υποβάλλουν αυτά στη Διεύθυνση Αστυνομικού 
Προσωπικού του Αρχηγείου Ελληνικής Αστυνομίας, με 
καταστάσεις κατά κατηγορία (80% και 20%) και κατά 
αλφαβητική σειρά. 

Αρθρο 5 

Κριτήρια πρόσληψης - Πίνακες επιτυχόντων 

1. Η πρόσληψη των Ειδικών Φρουρών γίνεται με βάση 
τα κατωτέρω αντικειμενικά κριτήρια: 

α. Το γενικό βαθμό Απολυτηρίου ή Πτυχίου Λυκείου 
ή Τ.Ε.Ε. (Β' κύκλου). 

β. Την εκπλήρωση των στρατιωτικών τους υποχρεώ¬ 
σεων ως έφεδροι αξιωματικοί ή σε ειδικές δυνάμεις ή 
ως Ε.Π.Υ. στις Ένοπλες Δυνάμεις. 

γ. Το επίπεδο γνώσης ξένης γλώσσας. 

δ. Την κατοχή πτυχίου δημόσιου Ι.Ε.Κ. ειδικότητας 
«Στέλεχος Υπηρεσιών Ασφαλείας». Τίτλοι σπουδών ιδι¬ 
ωτικού Ι.Ε.Κ. έστω και αν χαρακτηρίζονται ισότιμοι δεν 
λαμβάνονται υπόψη. 

ε. Την κατοχή άδειας οδήγησης μοτοποδηλάτου, μο¬ 
τοσικλέτας ή αυτοκινήτου. 

στ. Αν είναι τέκνο προσωπικού της Ελληνικής Αστυ¬ 
νομίας, που δολοφονήθηκε ή τραυματίσθηκε θανάσιμα 
κατά την εκτέλεση του καθήκοντος και εξαιτίας αυ¬ 
τού. 

ζ. Αν είναι γονέας ή τέκνο πολύτεκνης ή τρίτεκνης 
οικογένειας. 

2. Η Επιτροπή της παραγράφου 7 του άρθρου 9 του 
ν. 2734/1999, η οποία αποτελείται από ένα (1) μέλος 
του Νομικού Συμβουλίου του Κράτους με βαθμό του¬ 
λάχιστον Συμβούλου, έναν εκπρόσωπο του Α.Σ.Ε.Π. και 
ένα Διευθυντή Διεύθυνσης των Κλάδων του Αρχηγείου 
Ελληνικής Αστυνομίας, παραλαμβάνει από τη Διεύθυνση 
Αστυνομικού Προσωπικού/Α.Ε.Α. τα δικαιολογητικά των 
υποψηφίων και προβαίνει στις ακόλουθες ενέργειες: 

α. Ελέγχει την πληρότητα των δικαιολογητικών που 
έχουν προσκομίσει οι υποψήφιοι και συντάσσει κατ’ αλ¬ 
φαβητική σειρά, πίνακες υποψηφίων που πληρούν και 
πίνακες υποψηφίων που δεν πληρούν τα προσόντα και 
τις προϋποθέσεις για πρόσληψη, κατά κατηγορία. Η 
Διεύθυνση Πληροφορικής/Α.Ε.Α. επικουρεί το έργο της 
ως άνω Επιτροπής στη σύνταξη των πινάκων. 

β. Συντάσσει πίνακες σειράς επιτυχίας των υποψηφίων 
κατά κατηγορία, με βάση το άθροισμα της βαθμολογίας 
που προκύπτει από το γενικό βαθμό του απολυτηρίου 
Λυκείου ή πτυχίου Τ.Ε.Λ. ή Τ.Ε.Ε. (Β' κύκλου), στον οποίο 
προστίθενται: 

ί. Μία (1) μονάδα στον υποψήφιο που έχει υπηρετήσει 
ως Εθελοντής Πενταετούς Υποχρέωσης (Ε.Π.Υ.) στις 
Ένοπλες Δυνάμεις, τέσσερις (4) μονάδες στον υποψήφιο 
ο οποίος εκπλήρωσε τις στρατιωτικές του υποχρεώ¬ 
σεις ως έφεδρος αξιωματικός και τέσσερις (4) μονάδες 
στον υποψήφιο που εκπλήρωσε τις στρατιωτικές του 
υποχρεώσεις σε ειδικές δυνάμεις. 

ϋ. Τρεις (3) μονάδες στους έχοντες άριστη γνώση, δύο 
(2) μονάδες στους έχοντες πολύ καλή γνώση και μία 
(1) μονάδα στους έχοντες καλή γνώση της αγγλικής ή 
γαλλικής ή γερμανικής ή ιταλικής γλώσσας. Η γνώση 
αυτή αποδεικνύεται κατά τα οριζόμενα στις παραγρά¬ 
φους 2 και 3 του άρθρου 28 του π.δ. 50/2001 (Α'/39), 
ως ισχύει. 

ίϋ. Μία (1) μονάδα στον υποψήφιο που έχει τουλάχιστον 
καλή γνώση δεύτερης ξένης γλώσσας. 


ίν. Δύο (2) μονάδες στον υποψήφιο που κατέχει Πτυ¬ 
χίο Δημοσίου Ι.Ε.Κ. Ειδικότητας «Στέλεχος Υπηρεσιών 
Ασφάλειας». 

ν. Μία (1) μονάδα στον υποψήφιο που κατέχει άδεια 
οδήγησης μοτοποδηλάτου και δύο (2) μονάδες στον 
υποψήφιο που κατέχει άδεια οδήγησης μοτοσικλέτας. 

νι. Μία (1) μονάδα στον υποψήφιο που κατέχει άδεια 
οδήγησης αυτοκινήτου Β' κατηγορίας και δύο (2) μονά¬ 
δες στον υποψήφιο που κατέχει άδεια οδήγησης αυτο¬ 
κινήτου κατηγορίας Γ' ή Δ' ή Ε'. 

νϋ. Δέκα (10) μονάδες στον υποψήφιο που είναι τέκνο 
προσωπικού της Ελληνικής Αστυνομίας, που δολοφο¬ 
νήθηκε ή τραυματίσθηκε θανάσιμα κατά την εκτέλεση 
του καθήκοντος και εξαιτίας αυτού (παρ. 5 του άρθρου 
9 του ν. 2734/1999). 

νίϋ.Έξι (6) μονάδες στον υποψήφιο που είναι γονέας 
πολύτεκνης οικογένειας, τέσσερις (4) μονάδες στον 
υποψήφιο που είναι γονέας τριών τέκνων, τρεις (3) 
μονάδες στον υποψήφιο που είναι τέκνο πολύτεκνης 
οικογένειας και δύο (2) μονάδες στον υποψήφιο που 
είναι τέκνο τρίτεκνης οικογένειας. 

Για κάθε μία από τις περιπτώσεις (ν), (νι) και (νϋί) του 
εδαφίου β' της παρούσας παραγράφου που στο πρόσω¬ 
πο του υποψήφιου συντρέχουν περισσότερα του ενός 
από τα κατά περίπτωση κριτήρια, προστίθεται μόνο ο 
μεγαλύτερος αριθμός μονάδων ανά περίπτωση. 

3. Η συνολική βαθμολογία κάθε υποψηφίου πολλαπλα- 
σιάζεται επί το συντελεστή εκατό (100). Η βαθμολογία 
εξάγεται μέχρι χιλιοστού της μονάδας. Σε περίπτωση 
ισοβαθμίας προηγείται ο υποψήφιος που έχει το μεγα¬ 
λύτερο βαθμό απολυτηρίου Λυκείου ή πτυχίου Τ.Ε.Λ. 
ή Τ.Ε.Ε. (Β' κύκλου) και σε περίπτωση νέας ισοβαθ¬ 
μίας προηγείται ο έγγαμος ή ο τελών εν διαστάσει 
ή χηρεία που έχει τα περισσότερα ανήλικα τέκνα και 
μεταξύ αυτών που έχουν ίδιο αριθμό ανήλικων τέκνων, 
ο μεγαλύτερος στην ηλικία με βάση την ημερομηνία 
γέννησης. Αν, παρά τα ανωτέρω, προκύπτει ισοβαθμία 
υποψηφίων, η σειρά αυτών καθορίζεται με κλήρωση που 
διενεργείται από την ίδια ως άνω Επιτροπή, παρουσία 
των ενδιαφερομένων υποψηφίων, για την οποία ενημε¬ 
ρώνονται, ή εκπροσώπων τους, τους οποίους ορίζουν 
με υπεύθυνη δήλωση του ν. 1599/1986 και συντάσσεται 
σχετικό πρακτικό. Η κλήρωση πραγματοποιείται και σε 
περίπτωση μη παρουσίας των ενδιαφερομένων ή των 
εκπροσώπων τους. 

4. Στους πίνακες των επιτυχόντων, καταχωρίζονται 
αναλυτικά οι βαθμολογίες κατά κριτήριο και η συνολική 
βαθμολογία. Οι πίνακες των επιτυχόντων και αυτών 
που δεν πληρούν τα προσόντα και τις προϋποθέσεις 
για πρόσληψη, υπογράφονται από τα μέλη της Επι¬ 
τροπής και τον Γραμματέα και παραδίδονται από τον 
Πρόεδρο αυτής, με τα δικαιολογητικά των υποψηφί¬ 
ων στο αρμόδιο Τμήμα της Διεύθυνσης Αστυνομικού 
Προσωπικού/Α.Ε.Α., το οποίο μεριμνά για την κύρωσή 
τους από τον Αρχηγό της Ελληνικής Αστυνομίας, εντός 
πέντε (5) ημερών. Αντίγραφα των ως άνω πινάκων απο- 
στέλλονται στις Διευθύνσεις Αστυνομίας ή Αστυνομικές 
Διευθύνσεις. Οι πίνακες αυτοί αναρτώνται σε εμφανές 
μέρος των καταστημάτων τους για ενημέρωση των 
υποψηφίων. 

5. Οι υποψήφιοι δικαιούνται, εντός αποκλειστικής 
προθεσμίας δέκα (10) ημερών από την ανάρτηση των 
πινάκων να υποβάλουν απευθείας στη Διεύθυνση Αστυ- 

νομικού Προσωπικού/Α.Ε.Α., αίτηση διόρθωσης στοιχειών 
του πίνακα που θεωρούν ότι δεν έχουν υπολογιστεί 
ορθά. 

Η αρμόδια Τριμελής Επιτροπή της παραγράφου 7 του 
άρθρου 9 του ν. 2734/1999 αποφαίνεται επί της αιτήσεως 
και ενεργούνται, αν απαιτείται οι αναγκαίες διορθώσεις 
και ενημερώνεται ο ενδιαφερόμενος. 

Στη συνέχεια οι αναμορφωμένοι πίνακες κυρώνονται 
από τον Αρχηγό της Ελληνικής Αστυνομίας. Τα δικαιο- 
λογητικά των υποψηφίων που δεν πληρούν τα προσόντα 
και τις προϋποθέσεις για πρόσληψη και όσων δεν κατα¬ 
τάσσονται επιστρέφονται στις Διευθύνσεις Αστυνομίας 
ή Αστυνομικές Διευθύνσεις στις οποίες κατέθεσαν τα 
δικαιολογητικά. 

6. Από τη Διεύθυνση Αστυνομικού Προσωπικού/Α.Ε.Α. 
δίνονται στο Γραφείο Τύπου και Δημοσίων Σχέσεων/ 
Υ.Δ.Τ., σε ηλεκτρονική μορφή, οι πίνακες των ανωτέ¬ 
ρω κατηγοριών κατά σειρά επιτυχίας, προκειμένου να 
ενημερωθεί η ιστοσελίδα του Υπουργείου Δημοσίας 
Τάξεως νννννν.γάΙ.ρΓ 

Άρθρο 6 

Υγειονομικές εξετάσεις και ψυχοτεχνικές - 
αθλητικές δοκιμασίες 

1. Οι υποψήφιοι, που περιλαμβάνονται στους κυρωμέ¬ 
νους πίνακες επιτυχόντων, καλούνται κατά σειρά επιτυ¬ 
χίας και σε αριθμό ίσο με τον αριθμό που καθορίζεται 
στην προκήρυξη, με διαταγή του Προϊσταμένου Κλάδου 
Οργάνωσης και Ανθρώπινου Δυναμικού/Α.Ε.Α., να προ- 
σέλθουν μέσα σε ορισμένες προθεσμίες, προκειμένου 
να εξετασθούν στα σωματικά, ψυχικά και διανοητικά 
τους προσόντα από τις αντίστοιχες επιτροπές του άρ¬ 
θρου 5 του π.δ/τος 4/1995 (Α'/1). 

2. Η εξέταση των σωματικών, ψυχικών και διανοητικών 
προσόντων περιλαμβάνει υγειονομικές εξετάσεις και 
ψυχοτεχνικές - αθλητικές δοκιμασίες. 

Οι υγειονομικές εξετάσεις προηγούνται των ψυχοτε¬ 
χνικών και αθλητικών δοκιμασιών. Οι υποψήφιοι, προκει¬ 
μένου να παρουσιασθούν, σύμφωνα με το πρόγραμμα 
που θα καταρτιστεί, ενώπιον της αρμόδιας Υγειονομικής 
Επιτροπής Κατάταξης, για να κριθεί η καταλληλότητά 
τους ή μη, μεταβαίνουν την προηγούμενη στο Κεντρικό 
Ιατρείο Αθηνών για να υποβληθούν στις προβλεπόμενες 
υγειονομικές εξετάσεις. 

3. Όσοι κρίνονται ικανοί στις υγειονομικές εξετάσεις, 
παραπέμπονται στις ψυχοτεχνικές επιτροπές και υπο¬ 
βάλλονται σε ψυχομετρικό έλεγχο, ο οποίος περιλαμ¬ 
βάνει ψυχοτεχνικές δοκιμασίες (τεστ προσωπικότητας) 
και συνέντευξη ενώπιον των αρμοδίων Επιτροπών. Με 
τις εξετάσεις αυτές ερευνάται κυρίως η κρίση, η προ¬ 
σαρμοστικότητα στις μεταβαλλόμενες καταστάσεις και 
απαιτήσεις, η αυτοκυριαρχία, η συναισθηματική σταθε¬ 
ρότητα, η σκέψη, η αντίληψη και η εν γένει προσωπικό¬ 
τητα του υποψηφίου. 

4. Όσοι υποψήφιοι κρίνονται ικανοί στις ψυχοτεχνικές 
δοκιμασίες, παραπέμπονται στη συνέχεια στις αθλητι¬ 
κές επιτροπές για τον έλεγχο της αθλητικής επίδοσης. 
Οι υποψήφιοι δοκιμάζονται στα εξής αγωνίσματα: 

α. Δρόμος 100 μ. σε χρόνο 16" (μία προσπάθεια). 

β. Δρόμος 1000 μ. σε χρόνο 4' και 20" (μία προσπά¬ 
θεια). 

γ. Αλμα σε ύψος με φόρα τουλάχιστον 1,05 μ. (τρεις 
προσπάθειες). 


δ. Αλμα σε μήκος με φόρα τουλάχιστον 3,60 μ. (τρεις 
προσπάθειες). 

ε. Ρίψη σφαίρας (7,275 χλγ.) σε απόσταση τουλάχιστον 
4,50 μ., ως μέσο όρο ρίψης με το δεξί και το αριστερό 
χέρι ανά προσπάθεια (τρεις προσπάθειες ανά χέρι). 

Υποψήφιοι που δεν κρίνονται ικανοί σε κάποια από 
τις αθλητικές δοκιμασίες, αποκλείονται των περαιτέρω 
δοκιμασιών. Επίσης, μη ικανοί κρίνονται και όσοι υπο¬ 
ψήφιοι δεν έχουν το προβλεπόμενο ανάστημα, ύστερα 
από αναστημομέτρηση όλων των υποψηφίων που γί¬ 
νεται από την ίδια Επιτροπή πριν από τις αθλητικές 
δοκιμασίες. 

5. Οι υποψήφιοι, που κρίνονται μη ικανοί, καταχωρί¬ 
ζονται από την αρμόδια Επιτροπή σε ειδικό πίνακα, ο 
οποίος αναρτάται σε εμφανές σημείο στο χώρο της 
εξέτασης προς ενημέρωσή τους, αντίγραφο του οποί¬ 
ου υποβάλλεται αυθημερόν στο αρμόδιο Γ ραφείο της 
Διεύθυνσης Αστυνομικού Προσωπικού/Α.Ε.Α. 

6. Η Διεύθυνση Αστυνομικού Προσωπικού/Α.Ε.Α., με¬ 
ριμνά για τη συμπλήρωση των κενών θέσεων που δη- 
μιουργούνται από τους κριθέντες μη ικανούς, με βάση 
τους πίνακες επιτυχόντων κατά κατηγορία. 

Αρθρο 7 

Πρόσληψη επιλεγομένων 

1. Οι υποψήφιοι που κρίνονται ως ικανοί από τις 
Υγειονομικές, Ψυχοτεχνικές και Αθλητικές Επιτροπές, 
προσλαμβάνονται ως Ειδικοί Φρουροί με απόφαση του 
Προϊσταμένου Κλάδου Οργάνωσης και Ανθρώπινου Δυ- 
ναμικού/Α.Ε.Α, που δημοσιεύεται στην Εφημερίδα της 
Κυβερνήσεως. 

2. Η πρόσληψη γίνεται στη Διεύθυνση Αστυνομίας ή 
Αστυνομική Διεύθυνση όπου υπάγονται οι Υπηρεσίες 
στις οποίες οι υποψήφιοι είχαν υποβάλλει τα δικαιο- 
λογητικά, σε ημερομηνία που ορίζεται με διαταγή του 
Προϊσταμένου Κλάδου Οργάνωσης και Ανθρώπινου Δυ- 
ναμικού/Α.Ε.Α. 

3. Οι Διευθύνσεις Αστυνομίας ή Αστυνομικές Διευθύν¬ 
σεις μετά τη λήψη της διαταγής πρόσληψης ενεργούν 
ως εξής: 

α. Ειδοποιούν, με αποδεικτικό, μέσω των κατά τόπους 
Αστυνομικών Τμημάτων, τους υποψηφίους που προ¬ 
σλαμβάνονται να μεταβούν σ' αυτές την καθορισμένη 
με την απόφαση του Προϊσταμένου Κλάδου Οργάνωσης 
και Ανθρώπινου Δυναμικού/Α.Ε.Α. ημερομηνία. 

β. Ενεργούν αμέσως δακτυλοσκόπηση των υποψη¬ 
φίων δια των γραφείων Εγκληματολογικών Ερευνών 
(Γ.Ε.Ε.) ή εξειδικευμένου στη λήψη των αποτυπωμάτων 
προσωπικού και υποβάλλουν τα δακτυλικά δελτία εις 
διπλούν στη Διεύθυνση Εγκληματολογικών Ερευνών, 
αφού προηγουμένως ενεργηθεί σχετικός έλεγχος στο 
αρχείο των οικείων Γ ραφείων Εγκληματολογικών Ερευ¬ 
νών. Η Διεύθυνση Εγκληματολογικών Ερευνών, αποστέλ¬ 
λει πριν από την ημερομηνία κατάταξης τις απαντήσεις 
της στις ανωτέρω Υπηρεσίες. 

γ. Καλούν τους προς πρόσληψη, να δώσουν τον προ¬ 
βλεπόμενο όρκο, ή σχετική διαβεβαίωση εφόσον από τα 
προβλεπόμενα δικαιολογητικά και τη δακτυλοσκοπική 
εξέταση δεν προκύπτει κώλυμα πρόσληψης, συντάσ- 
σοντας για κάθε έναν από τους προσλαμβανόμενους, 
πρακτικό πρόσληψης και ορκωμοσίας, καθώς και Φύλλο 
Μητρώου. Τα ονοματεπώνυμα των προσληφθέντων και 
μη προσληφθέντων για οποιονδήποτε λόγο, αναφέρουν 

αμέσως στη Διεύθυνση Αστυνομικού Προσωπικού/Α.Ε.Α. 
Ο υποψήφιος για τον οποίο διαπιστώνεται ότι στερείται 
έστω και ενός προς πρόσληψη προσόντος, δεν προ¬ 
σλαμβάνεται, τυχόν δε πρόσληψή του θεωρείται αυτο¬ 
δικαίως άκυρη. 

δ. Υποβάλλουν στη Διεύθυνση Αστυνομικού Προσω- 
πικού/Α.Ε.Α. τα υπόλοιπα δικαιολογητικά πρόσληψης 
των προσληφθέντων, τα πρωτότυπα των πρακτικών 
πρόσληψης και ορκωμοσίας και τα Φύλλα Μητρώου 
και κοινοποιούν: 

ί. Στη Διεύθυνση Πληροφορικής του Αρχηγείου της 
Ελληνικής Αστυνομίας. 

ν. Στη Διαχείριση Χρηματικού του Αρχηγείου της 
Ελληνικής Αστυνομίας, με δύο αντίγραφα Φύλλου Μη¬ 
τρώου. 

Ηί. Στα Στρατολογικά Γραφεία του τόπου γέννησης 
των προσληφθέντων, με αντίγραφα του πρακτικού πρό¬ 
σληψης και ορκωμοσίας, του Φύλλου Μητρώου και του 
Φύλλου Πορείας. 

ϋν. Στη Διεύθυνση Οικονομικών του Αρχηγείου της 
Ελληνικής Αστυνομίας, με αντίγραφο του πρακτικού 
πρόσληψης και ορκωμοσίας και του Φύλλου Μητρώου, 
για την ενημέρωση του ασφαλιστικού τους ταμείου. 

ν. Στα οικεία Τμήματα Ασφαλείας, με τα δελτία ταυ¬ 
τότητας των προσληφθέντων. 

ε. Χορηγούν στους προσληφθέντες Φύλλο Πορείας 
για να παρουσιασθούν όπου ήθελε διαταχθεί. 

στ. Επιστρέφουν στους μη προσληφθέντες για οποι- 
οδήποτε λόγο τα δικαιολογητικά τους, πλην αυτών που 
συνέταξε η Υπηρεσία. 

5. Με αιτιολογημένη απόφαση του Προϊσταμένου 
Κλάδου Οργάνωσης και Ανθρώπινου Δυναμικού/Α.Ε.Α., 
που κοινοποιείται στους ενδιαφερομένους, διαγράφο¬ 
νται από τον κυρωμένο πίνακα επιτυχόντων οι υπο¬ 
ψήφιοι που: 

α. Στερούνται έστω και ενός προς πρόσληψη προ¬ 
σόντος. 

β. Καλούνται και δεν προσέρχονται για υγειονομι¬ 
κή, ψυχοτεχνική και αθλητική εξέταση ή για πρόσληψη 
μέσα στις οριζόμενες προθεσμίες, εκτός των περιπτώ¬ 
σεων διαπιστωμένης ανώτερης βίας, όχι όμως πέρα 
του ΙΟημέρου. 

γ. Κρίνονται ως μη ικανοί από τις Υγειονομικές, Ψυ¬ 
χοτεχνικές και Αθλητικές Επιτροπές Κατάταξης, ή όσοι 
παραιτηθούν μέχρι την ημερομηνία έναρξης της εκπαί¬ 
δευσης. 

6. Η συμπλήρωση κενών θέσεων λόγω παραίτησης 
μέχρι την ημερομηνία έναρξης της εκπαίδευσης ή λόγω 
παραίτησης από την εκπαίδευση, γίνεται με απόφαση 
του Προϊσταμένου Κλάδου Οργάνωσης και Ανθρώπινου 
Δυναμικού/Α.Ε.Α. από επιλαχόντες της αντίστοιχης κα¬ 
τηγορίας, σύμφωνα με το άρθρο 1 παράγραφο 1 εδά¬ 


φιο α' της παρούσης, όχι πέραν του ΙΟημέρου από την 
ημερομηνία έναρξης της εκπαίδευσης. 

7/Ολοι οι προσλαμβανόμενοι ως Ειδικοί Φρουροί, εγ- 
γράφονται κατ’ αλφαβητική σειρά σε Γενικό Μητρώο 
Ειδικών Φρουρών και καταχωρίζονται σε ξεχωριστή 
μερίδα του Βιβλίου Γενικού Μητρώου, η οποία περι¬ 
λαμβάνει τα στοιχεία ταυτότητας, προϋπηρεσία στο 
Στρατό, ημερομηνία πρόσληψης, ανακατάταξη και κάθε 
άλλη υπηρεσιακή μεταβολή. 

Για κάθε Ειδικό Φρουρό καταρτίζεται και τηρείται 
ατομικός φάκελος και ατομικό βιβλιάριο. 

Αρθρο 8 

Μονιμοποίηση και απόλυση των Ειδικών Φρουρών 

1. Οι Ειδικοί Φρουροί, μετά τη συμπλήρωση της πε¬ 
νταετούς θητείας τους στην Ελληνική Αστυνομία, στην 
οποία περιλαμβάνεται και ο χρόνος βασικής εκπαίδευσης, 
μπορούν να παραμείνουν μόνιμα στο Σώμα, ύστερα από 
αίτησή τους και εφόσον κριθούν ικανοί από τα αρμόδια 
συμβούλια, σύμφωνα με τα οριζόμενα στο π.δ. 303/2003 
(Α7257). 

2. Με απόφαση του Αρχηγού της Ελληνικής Αστυνο¬ 
μίας, απολύονται από το Σώμα της Ελληνικής Αστυ¬ 
νομίας, με τη λήξη της πενταετούς θητείας τους οι 
Ειδικοί Φρουροί, οι οποίοι δεν υποβάλλουν αίτηση για 
μονιμοποίηση ή δεν κρίνονται ικανοί για μονιμοποίηση, 
σύμφωνα με τα οριζόμενα στο π.δ. 303/2003 (Α7257). 

3. Οι Ειδικοί Φρουροί απολύονται από την Υπηρεσία 
σύμφωνα με τα οριζόμενα στην παράγραφο 8 του άρ¬ 
θρου 4, όπως το εδάφιο στ' της παραγράφου αυτής 
τροποποιήθηκε με την παράγραφο 3 του άρθρου 78 του 
ν. 2910/2001 (Α791) και αντικαταστάθηκε με την παρά¬ 
γραφο 5 του άρθρου 1 του ν. 3181/2003 (Α7218), καθώς 
και σύμφωνα με το π.δ. 303/2003 (Α7257). 

Άρθρο 9 

Καταργούμενες διατάξεις 

Από την έναρξη ισχύος της απόφασης αυτής καταρ- 
γείται η υπ’ αριθμ. 7002/12/1-θ' από 12.8.1999 απόφασή 
μας (Β71599). 

Άρθρο 10 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

Ο ΥΠΟΥΡΓΟΣ 

ΒΥΡΩΝ Γ. ΠΟΛΥΔΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΐβτηβΐ: ΙιΙΙρΥ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·£ΐ.αΐ' - ο-ιποίΙ: νν£ί)ππ35ΐθΓ(ά)£ΐ.αΓ 














